als_Latn dik_Latn sag_Latn
Djuric: Ajo që i është bërë Jablanovicit, s’mund t’i bëhet asnjë serbi në Kosovë
Marko Djuric thotë në Graçanicë se janë mbledhur për të treguar qëndrueshmërinë e tyre dhe se shteti i Serbisë gjithnjë do të jetë me serbët e Kosovës.
Politiko
E Mërkurë, 18 Mars 2015 | 10:53
0 Komente.
Drejtori i Zyrës për Kosovë në Qeverinë e Serbisë, Marko Djuric, ka deklaruar se janë mbledhur në Graçanicë për të treguar forcën dhe qëndrueshmërinë e tyre dhe se shteti i Serbisë gjithnjë do të jetë me serbët e Kosovës.
Ai tha se po japin një porosi se ajo që i është bërë Jablanovicit – nuk mund t’i bëhet asnjë serbi në Kosovë.
“Sot jemi mbledhur në Graqanicë për të treguar forcën tonë dhe qëndrueshmërinë tonë. Ai bashkimi që kemi pasur me vite do të jetë lidhja jonë me Kosovën edhe me tutje”.
“Kam ardhur për të treguar që ju duhet të bashkoheni, duhet të definoni prioritetet kryesore të politikës suaj”.
“Qeveria e Serbisë asnjëherë përgjegjësinë e bisedimeve mes Prishtinës dhe Beogradit nuk do ta lëshojë mbi serbët e Kosovës”
“Jemi mbledhur këtu për të dhënë një porosi të fortë: ajo çfarë i është bërë Jablanovicit, të cilin ne e kemi zgjedhur me votat tona, nuk mund t’i bëhet asnjë serbi në Kosovë. Për aq kohë sa përfaqësuesit serbë nuk janë së paku dhjetë për qind nëpër institucione, është e papranueshme për neve”, ka thënë Djuric.
Ai shtoi se Serbia do të vazhdojë ta ndihmojë komunitetin serb në Kosovë, politikisht, ekonomikisht dhe në mënyra tjera. / KP
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn